44. ΝΟΜΟΣ υπ’ αριθ. 1579 της 15/18 Δεκ. 1950  Περί διατάξεών τινων αφορωσών τους αναπήρους στρατιωτικούς Χωροφυλακής και υπαλλήλους της Αστυνομίας Πόλεων.  Άρθρ.1.-1.Στρατιωτικοί της Χωροφυλακής και Αστυνομικοί υπάλληλοι κριθέντες ή κρινόμενοι κατά τας κειμένας διατάξεις ανίκανοι δια την υπηρεσίαν, ως έχοντες αναπηρίαν 25% και άνω λόγω τραύματος ληφθέντος εν τη εκτελέσει της υπηρεσίας των ή νοσήματος προελθόντος εκ της εν τη Χωροφυλακή ή τη Αστυνομία Πόλεων υπηρεσίας αυτών και λαμβάνοντες σύνταξιν εκ του Δημοσίου Ταμείου συνεπεία της παθήσεώς των ταύτης, δικαιούνται ειδικής ταυτότητος εκδιδομένης υπό των Αρχηγείων Χωροφυλακής ή Αστυνομίας Πόλεων. 2.Οι κατά την προηγουμένην παράγραφον έχοντες την ειδικήν ταυτότητα αναπήρου συνταξιούχοι στρατιωτικοί της Χωροφυλακής και Αστυνομικοί υπάλληλοι δικαιούνται των κατά τας κειμένας διατάξεις παρεχομένων εις τους αναπήρους πολέμου ευεργετημάτων. Άρθρ.2.-1.Εις τους αναπήρους του προηγουμένου άρθρου χορηγείται τη αιτήσει των το αναπηρικόν σήμα υπό των Αρχηγείων Χωροφυλακής ή Αστυνομίας Πόλεων, επί τη καταβολή του αντιτίμου αυτού οριζομένου υπό του οικείου Αρχηγού εκάστου Σώματος. 2.Ανάπηρος απωλέσας το αναπηρικόν του σήμα, δύναται να λάβη δεύτερον τοιούτον επί τη καταβολή, εκτός του αντιτίμου αυτού, και ποσού δραχ. 20.000 υπέρ του Ταμείου Αλληλοβοηθείας Οπλιτών Χωροφυλακής δια τους Στρατιωτικούς της Χωροφυλακής ή του Επικουρικού Ταμείου Υπαλλήλων Αστυνομίας Πόλεων, προκειμένου περί Αστυνομικών Υπαλλήλων. 3.Τρίτον αναπηρικόν σήμα δεν χορηγείται. Άρθρ.3.-Η χρήσις του αναπηρικού σήματος υπό μη δικαιουμένου προσώπου, ως και η χρήσις διαφορετικού τύπου σήματος τιμωρείται δια φυλακίσεως το πολύ τριών μηνών. Άρθρ.4.-1.Πάσα διάταξις αντικειμένη τω παρόντι καταργείται. 2.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.   